Az "Admiral Hipper" egyike volt azoknak a hajóknak, amelyek részt vettek a Norvégia elleni támadásban, avagy a Weserübung hadműveletben. 1940. április 8-án a hajó szembetalálkozott a "Glowworm" nevű brit rombolóval, Norvégia harmadik legnagyobb városától, Trondheimtől északnyugatra. A hajók tüzet nyitottak egymásra, amely során a "Glowworm" súlyos sérüléseket szenvedett. Végzetes sérüléseinek ellenére a "Glowwormnak" még volt ideje, hogy nekiütközzön az "Admiral Hippernek", amivel súlyos károkat okozott a német cirkálóban.